## Naredba o izmjeni i dopunama Naredbe o mjerama sprečavanja pojave, otkrivanja i suzbijanja zaraznih i nametničkih bolesti životinja i njihovu financiranju u 1993. godini

### NN 98/1993 (29.10.1993.), Naredba o izmjeni i dopunama Naredbe o mjerama sprečavanja pojave, otkrivanja i suzbijanja zaraznih i nametničkih bolesti životinja i njihovu financiranju u 1993. godini

# MINISTARSTVO POLJOPRIVREDE I ŠUMARSTVA

Na temelju članka 12. stavka 1. i 3. Zakona o zdravstvenoj zaštiti životinja
i veterinarskoj djelatnosti ("Narodne novine" br. 52/91. 64/91
i 26/93), ministar poljoprivrede i šumarstva donosi

## NAREDBU

### o izmjeni i dopunama Naredbe o mjerama sprečavanja pojave, otkrivanja i suzbijanja zaraznih i nametničkih bolesti životinja i njihovu financiranju u 1993. godini

1. U Naredbi o mjerama sprečavanja pojave, otkrivanja i suzbijanja zaraznih
i nametničkih bolesti životinja i njihovu financiranju u 1993. godini ("Narodne
novine", br. 88/92) u glavi II. točki 3. stavak 9; briše se.

2. Iza glave V. dodaje se nova glava VI. koja glasi:

"VI. OZNAČAVANJE ŽIVOTINJA

1. Označavanje goveda

Sva goveda starija od dva (2) mjeseca moraju se označiti propisanom
ušnom markicom do 31. prosinca 1993: godine.

Sva goveda, bez obzira na starost, pri stavljanju u unutarnji promet
moraju biti označena propisanom ušnom markicom, u koliko nisu, do stupanja
na snagu ove naredbe, označena drugačijom ušnom markicom.

Sva goveda pri stavljanju u promet za izvoz moraju biti označena isključivo
propisanđm ušnom markicom.

Visoko steone krave i junice preko šest mjeseci gravidnosti, u koliko
nisu prije označene na propisani način, podliježu obveznom označavanju
nakon porođaja -telenja; u roku propisanom za označavanje njihove teladi.

Označavanje rasplodnih krava i više od tri (3) mjeseca bređih junica
obavljat će se besplatno.

2. Označavanje ovaca i koza

Ovce i koze te njihov podmladak obvezno se ozriačavaju propisanom ušnom
markicom prije stavljanja u promet ili otpremanja na ispašu na područje
druge epizootiološke jedinice - općine.

3. Označavanje svinja

Svinje starije od dva mjeseca kao i sve svinje koje se stavljaju u promet
bez obzir na starost, moraju biti označene ušnom markicom.

Sve svinje koje se stavljaju u promet za izvoz moraju biti označene
isključivo propisanom ušnom markicom.

Od 31. prosinca 1993.na dalje sve svinje starije od dva mjeseca, kao
i svinje bez obzira na starost, koje se stavljaju u unutarnji promet ili
izvoz, moraju biti označene isključivo propisanom ušnom markicom.

4. Označavanje konja

Svi konji pri stavljanju u unutarnji promet ili izvoz moraju biti označeni
paljenim žigom brojčane oznake u kopitu ili žigom na koži vrata, sedlišta
ili buta.

5. Životinje pod selekcijskom kontrolom

Od odredbi navedenih pod točkom 1., 2., 3. i 4. ove glave, izuzimaju
se rasplodna goveda, ovce, koze, svinje i konji pod selekcijskom kontrolom,
već označeni ušnim markicama, tetoviranim ili žigosanim brojevima, kao
i tovne svinje označene tetovirnm brojevima podrijetlom sa farmi kojih
se matično stado nalazi pod selekcijskom kontrolom, u koliko životinje
nisu namijenjene stavljanju u promet za izvoz.

Stočarski selekcijski centar Hrvatske obvezan je Ministarstvu poljoprivrede
i šumarstva - Upravi za veterinarstvo u roku mjesec dana od dana stupanja
na snagu ove naredbe, dostaviti spisak svih držatelja rasplodnih goveda,
ovaca, koza i svinja sa spiskom prigojnih ili matičnih brojeva pojedinih
grla.

6. Provođenje označavanja životinja

Propisano obvezno označavanje životinja obavljaju stručne službe veterinarskih
stanica uz obvezno učešće ovlaštene veterinarske inspekcije nadležne na
području označavanja životinja.

Nadzor nad postupkom označavanja životinja obavljaju općinski veterinarski
inspektori.

Veterinarske stanice dužne su voditi registar označenih rasplodnih životinja,
kao i evidencijiu svih ostalih označenih životinja u skladu s obveznom
uputom na temelju ove naredbi.

7. Ušne markice s pripadnim sadržajem

Ušne markice se proizvode u dvije veličine i oblika. UŠNA MARKICA ZA
GOVEDA - za sve kategorije goveda namjenjuje se ušna markica u donjem dijelu
pravokutnog oblika s trokutasto izduženim gornjim dijelom za ovjes i spoj,
zaobljenih uglova, dimenzija 49 x 42 mm, u žutoj boji sa slijedećim oznakama:
na licu prednje strane, gore u trokutastom se dijelu navodi dvoznamenkasta
brojčana oznaka županije i broj serije (slovo) veličine 7 mm te ispod nje
tekući peteroznamenkasti broj markice utisnut znakovima crne boje, veličine
10 mm.

Na naličju prednjeg dijela markice reljefno je, istaknuta u boji materijala,
oznaka u obliku elipse dimenzije osi 27 x 20 mm s tekstom:.HRVATSKA VETERINAFtSKA
INSPEKCIJA"., te oznaka proizvođača.

Na poleđini spojnog kružnog dijela promjera 30 mm utisnuta je crnim
znakovima oznaka "HR" i dvoznamenkasta oznaka broja županije
veličine znakova od 7 mm.

UŠNA MARKICA ZA SVINJE, OVCE I KOZE proizvodi se u obliku izduženog
pravokutnika zaobljenih uglova sa spojem na jednom kraju u dimenzijama
50 x 16 mm. Spojni dio je kružnog oblika promjera 30 mm.

Na licu prednjeg dijela utisnuta je u crnoj boji oznaka slova serije
i tekući peteroznamenkasti broj markice velieine znakova 8 mm.

Na naličju prednjeg dijela markice reljefno je istaknuta, u boji materijala,
oznaka u obliku elipse dimenzija osi 20 x 12 mm s tekstom: "HRVATSKA
VETERINARSKA INSPEKCIJA" te oznaka proižvođača.

Na naličju spojnog kružnog dijela promjera 30 mm utisnuta je, crnim
znakovima veličine 5 mm oznaka "HR" i dvoznamenkasta brojčana
oznaka županije.

Ušna markica za SVINJE proizvodi se u žutoj osnovnoj boji materijala.

Ušna markica za OVCE I KOZE proizvodi,se u svjetlo crvenoj osnovnoj
boji materijala.

8. Obrasci ušnih markica za pojedine vrste životinja s pripadnim sadržajem
tiskani su uz ovu naredbu i čine njezin sastavni dio." ,

3. Dosadašnja glava VI I VII postau glavom VII. i VIII.

4. Ova naredba stupa na snagu danom objave u "Narodnim novinama"

Klasa: 322-01 /93-01 /681

Urbroj : 525-06-93-01

Zagreb, 11. listopada 1993.

Ministar poljoprivrede i šumarstva

**Ivan Tarnaj, dipl. ing., v. r.**

---

OBRAZAC

1. UŠNA MARKICA ZA GOVEDA (ŽUTE BOJE)

2. UŠNA MARKICA ZA SVINJE (ŽUTE BOJE)

UŠNA MARKICA ZA OVCE I KOZE (SVJETLOCRVENE BOJE)

MINISTARSTVO UNUTARNJIH POSLOVA

Naredba, NN 98/1993-1903
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)